Diari Oficial de la Generalitat Valenciana


Sumari del DOGV 5311, del 26-07-2006 (2006/8793)

RESOLUCIÓ de 14 de juliol de 2006 de la Direcció General d'Ensenyament de la Conselleria de Cultura, Educació i Esport, per la qual s'autoritzen els centres i programes de compensació educativa a centres públics i privats concertats subvencionats amb fons públics que impartixen ensenyaments d'Educació Infantil (2 Cicle), Primària i Secundària per al curs 2006-2007.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5311

Data del DOGV
:   26-07-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/8793


Data del document
:   14-07-2006

Organisme emissor
:   Conselleria de Cultura, Educació i Esport

Tipus de document
:   Resolució

Correcció d'errades

 Descriptors 

:   * Castelló de la Plana
    * València
    * Alacant
    * centre d'ensenyament
    * educació especial

RESOLUCIÓ de 14 de juliol de 2006 de la Direcció General d'Ensenyament de la Conselleria de Cultura, Educació i Esport, per la qual s'autoritzen els centres i programes de compensació educativa a centres públics i privats concertats subvencionats amb fons públics que impartixen ensenyaments d'Educació Infantil (2 Cicle), Primària i Secundària per al curs 2006-2007. [2006/8793]  
L'Orde 4 de juliol de 2001 (DOGV de 17.07.2001), de la Conselleria de Cultura i Educació, va regular l'atenció a l'alumnat amb necessitats de compensació educativa.  
En el seu desenvolupament, la Resolució de 14 de febrer de 2002, de la Direcció General d'Ordenació i Innovació Educativa i Política Lingüística (DOGV de 27.02.2002), va determinar els criteris i el procediment per a l'autorització dels centres i programes de compensació educativa.  
Per això, i avaluada la documentació presentada pels centres participants, a proposta de les Direccions Territorials d'Educació, Cultura i Esport i de la Comissió designada a este efecte, en ús a les atribucions que em conferix l'apartat catorze de l'Orde de 4 de juliol de 2001, resolc:  
Primer  
Autoritzar els centres, programes i accions de compensació educativa que figuren en els Annexos i concedir en cada cas els recursos materials indicats.  
Segon  
Proposar a la Direcció General de Personal la concessió dels recursos humans, indicats en els annexos als corresponents centres, a fi de fer possible el desenvolupament dels programes autoritzats.  
Tercer  
Els recursos materials per als centres públics, que no requerixen presentar justificació de gastos davant de la Direcció General d'Ensenyament, se sufragaran per períodes quadrimestrals a càrrec del cap. II del Programa 421.30.  
Quart  
Els recursos materials per als Centres privats concertats aniran a càrrec de la línia de subvenció T 0072000 de la secció, servici i programa 09.02.01. 421.30, del Pressupost de la Generalitat Valenciana per al 2006, la dita ajuda quedarà condicionada a l'existència de crèdit adequat i suficient per a atendre-les en la Llei de Pressupostos de la Generalitat Valenciana de l'any 2007. Per a la justificació de gastos els centres han de presentar els Annexos IV, V i VI.  
Els centres la subvenció dels quals sobrepasse la quantitat de 1.803,04 € hauran d'acreditar que es troben al corrent en el compliment de les seues obligacions tributàries i enfront de la Seguretat Social, sense perjuí dels establit en la disposició addicional dihuitena de la Llei 30 / 1992, de 26 de novembre, de Règim Jurídic de les Administracions Públiques i del Procediment Administratiu Comú.  
El termini que disposaran els beneficiaris per a justificar davant de la Direcció General d'Ensenyament la subvenció corresponent al primer quadrimestre del curs escolar 2006-2007, finalitzarà el 10 de novembre de 2006. En cas de no presentar la documentació en el termini establit el beneficiari perdrà el dret a la subvenció.  
Quint  
Els col·legis privats concertats: CC Santiago Apòstol, codi 34266804 i CC Santiago Apòstol codi 48535382, de València, rebran el total dels recursos materials concedits, en l'exercici pressupostari 2007.  
Sext  
Es proposa la dotació extraordinària d'1 mestre de Primària a l'aula Hospitalària de l'Hospital d'Elx.  
De conformitat amb el que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciós administratiu, el present acte, que esgota la via administrativa, podrà ser recorregut potestativament, en reposició o bé cabrà plantejar directament recurs contenciós. administratiu en els terminis i davant de l'òrgan que s'indica a continuació:   
a) El recurs de reposició haurà d'interposar-se davant del conseller de Cultura, Educació i Esport, en el termini d'un mes a comptar de l'endemà de la seua publicació.  
b) El recurs contenciós. administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
València, 14 de juliol de 2006.. El director general d'Ensenyament: Josep Vicent Felip i Monlleó.